લગભગ ઈ.સ.૧૯૫૯ માં નવસારીમાં વસવાટ કરતા મૂળ અંજારના વતની અને વ્યવસાયે વૈધરાજ સ્વ.પ્રાગજીભાઈ મોનજીભાઈ રાઠોડે આ મુખપત્ર સમાજ સંદેશના નામે રજુ કરેલ અને મહાસભાની સ્થાપના સુધી તેઓ શ્રી તંત્રી અને માલિક પદે રહી સતત દર માસે સેતુ સમાજ સંદેશ છપાવી લોકોના ધેર ધેર પહોંચાડતા અને આ રીતે સમાજ ના અમુલ્ય સેવા કરતા હતા મહાસભાની સ્થાપના બાદ મહાસભામાં પણ તેઓ શ્રીએ મહત્વનું યોગદાન આપેલ અને જો મહાસભા સ્વીકારે તો સેતુ સમાજ સંદેશ મહાસભાને અર્પણ કરવા તૈયારી બતાવેલ ત્યારે તે સમયના સમાજના મહાસભાના પ્રમુખ સમાજરત્ન શ્રધ્ધેય સ્વ.હીરજીભાઈ ખીમજીભાઈ ચૌહાણે તેનો સહર્ષ સ્વીકાર કર્યો. ત્યારથી સેતુ સમાજ સંદેશ સમાજનું મુખપત્ર બન્યુ અને આ મુખપત્રના તંત્રી તરીકે પુના નિવાસી અને મહાસભાના એક વિચક્ષણ વ્યક્તિ તરીકે પોતાની અમુલ્ય સેવા આપનાર સ્વ.લાલજીભાઈ મુળજીભાઈ ગોહિલે તેનું તંત્રી પદ સ્વીકાર્યું. જે સતત ઈ.સ.૧૯૯૧ સુધીં સંભળ્યું અને સમાજ સંદેશના માધ્યમ થી સમાજ બાંધવો ની સેવા માં કાર્યરત રહ્યા હતા. ત્યારબાદ ઈ .સ.૧૯૯૧ થી કુકમા નિવાસી સ્વ.નારણભાઈ માવજીભાઈ ચૌહાણે તંત્રી પદે રહી ઈ.સ. ૨૦૦૨ સુધી આજીવન સમાજ સેવા કરી અને ગમે તેવા પડકારો નો સામનો કરી આ મુખપત્રને નીયમિત પ્રકાશીત કરવામાં પોતાનું યોગદાન આપેલ તેઓના અવસાન બાદ અંજાર નિવાસી સ્વ.હરીલાલ ગોપાલજી ચૌહાણે લગભગ ચાર માસ કાર્યકારી તંત્રી તરીકે પોતાની સેવા આપેલ. આમ આ દિવંગત સમાજબાંધવો એ રાત-દિન એક કરી આ મુખપત્ર ને ચલાવવામાં પોતાનું યોગદાન આપેલ છે તે માટે આજે જ્યાંરે આપણે આ મુખપત્ર વેબસાઈટ પર ખૂલ્લું મૂકી રહ્યા છીએ ત્યારે આ બધા યુવા તંત્રીઓ સ્વ.પ્રાગજીભાઈ મોનજીભાઈ રાઠોડે –નવસારી, સ્વ. લાલજભાઈ મુળજીભાઈ ગોહિલે –પુના, સ્વ.નારણભાઈ માવજીભાઈ ચૌહાણ-કુકમા અને સ્વ.હરિલાલભાઈ ગોપાલજીભાઇ ચૌહાણે સેતુ સમાજ સંદેશ પરિવાર અને સમગ્ર ,મહાસભા વતી હાર્દિક શ્રધ્ધા સુમન અર્પણ કરીએ છીએ.